钦定古今图书集成/历象汇编/庶征典/第065卷 > 《越绝书》 > 《外传记军气》
## 钦定古今图书集成/历象汇编/庶征典/第065卷 > 《越绝书》 > 《外传记军气》

夫圣人行兵，上与天合德，下与地合明，中与人合心。
义合乃动，见可乃取。小人则不然，以彊厌弱，取利于
危；不知逆顺，快心于非。故圣人独知气变之情，以明
胜负之道。

凡气有五色，青、黄、赤、白、黑。色。因有五变：人气变，军上
有气，五色相连，与天相抵，此天应，不可攻，攻之无后，
其气盛者，攻之不胜。

军上有赤气径抵天者，军有应于天，攻者其诛及身。
军上有青气盛照，从敌，其本广末锐而来者，此逆兵
气也，为未可攻，衰去乃可攻。

青气在上，其谋未定；青气在右，将弱兵多；青气在后，
将勇谷少，先大后小；青气在左，将少卒多，兵少军罢；
青气在前，将暴，其军必来。

赤气在军上，将谋未定。其气本广末锐而来者，为逆
兵；气衰去，乃可攻。

赤气在右，将军勇而兵少，卒彊，必以杀降。

赤气在后，将弱卒彊，敌少攻之，杀将，其军可降；
赤气在左，将勇，敌多，兵卒彊。

赤气在前，将勇兵少，谷多卒少谋不来。

黄气在军上，将谋未定。其本广末锐而来者，为逆兵；
气衰去，乃可攻。

黄气在右，将智而明，兵多卒彊，谷足而不可降；
黄气在后，将智而勇，卒彊，兵少谷少。

黄气在左，将弱卒少，兵少谷亡，攻之必伤。

黄气在前，将勇智卒多，彊谷足而多，为不可攻也。
白气在军上，将贤智而明，卒威力而彊。其气本广末
锐而来者为逆兵，气衰去，乃可攻。

“白气在右”，将勇而兵彊，兵多谷亡。

白气在后，将仁而明，卒少兵多，谷少军伤。

白气在左，将勇而彊，卒多谷少，可降。

白气在前，将弱卒亡。谷少攻之可降。

黑气在军上，将谋未定。其气本广末锐而来者，为逆
兵；气衰去，乃可攻。

黑气在右，将弱卒少，兵亡谷尽军伤，可不攻自降。
黑气在后，将勇卒彊，兵少谷亡，攻之杀将，军亡；
黑气在左，将智而勇，卒少兵少，攻之杀将，其军自降。
黑气在前，将智而明，卒少谷尽，可不攻自降。

故明将知气变之形，气在军上，其谋未定；其在右而
低者，欲为右伏兵之谋；其气在前而低者，欲为前伏
阵也；其气在后而低者，欲为走兵阵也；其气阳者，欲
为去兵；其气在左而低者，欲为左阵；其气间，其军欲
有入邑。《右子胥》相气，取敌大数，其法如是。

军无气，算于庙堂，以知彊弱。一五九，西向吉，东向败，
亡无东。

二六十“南向吉；北向败亡，无北。”

三七十一、“东向吉，西向败，亡，无西。”

四八十二、“北向吉，南向败亡，无南。”

此其用兵日月数吉凶所避也。“举兵无击”，太岁上物
卯也，始出各利，以其四时制日，是之谓也。